ഹീറോ ഇലക്ട്രിക് 2022 മാര്ച്ചോടെ അഞ്ചിരട്ടിയോളം വര്ധിപ്പിക്കും ഹീറോ ഇലക്ട്രിക് പുതിയ പ്രഖ്യാപനങ്ങളുമായി രംഗത്ത്. ഉല്പ്പാദനം 2022 മാര്ച്ചോടെ അഞ്ചിരട്ടിയോളം വര്ധിപ്പിക്കാനാണ് നിര്മാതാക്കള് ലക്ഷ്യമിടുന്നത്. നിലവില് പ്രതിവര്ഷം ഒരു ലക്ഷം യൂണിറ്റാണ് ഹീറോ ഇലക്ട്രിക്കിന്റെ ലുധിയാനയിലെ നിര്മാണ പ്ലാന്റിന്റെ ശേഷി. ഇത് 2022 മാര്ച്ചോടെ അഞ്ചിരട്ടിയോളം വര്ധിപ്പിച്ച് അഞ്ച് ലക്ഷം യൂണിറ്റാക്കി ഉയര്ത്തും. നേരത്തെ, ഡിമാന്റ് വര്ധിച്ചതോടെ ഹീറോ ഇലക്ട്രിക് തങ്ങളുടെ ഉല്പ്പാദനം മൂന്ന് ലക്ഷമാക്കി ഉയര്ത്തുമെന്ന് പ്രഖ്യാപിച്ചിരുന്നു. എല്ല വര്ഷവും ഉല്പ്പാദന ശേഷി വര്ധിപ്പിച്ച് 2026 ഓടെ 50 ലക്ഷത്തിലധികം യൂണിറ്റ് ഉല്പ്പാദന ശേഷി കൈവരിക്കാന് ലക്ഷ്യമിടുകയാണെന്നും കമ്ബനി അറിയിച്ചു. നിലവില് ഹിറോ ഇലക്ട്രിക് സ്കൂട്ടറുകളുടെ വില്പ്പന കുത്തനെ ഉയര്ന്നിട്ടുണ്ട്. 2021 ന്റെ ആദ്യ പകുതിയില് 15,000 ഇലക്ട്രിക് സ്കൂട്ടറുകളാണ് കമ്ബനി വിറ്റഴിച്ചത്. കഴിഞ്ഞ വര്ഷം ഇതേ കാലയളവില് വിറ്റ 3,270 ഇസ്കൂട്ടറുകളേക്കാള് അഞ്ച് മടങ്ങ് കൂടുതലാണിത്. ജൂലൈയില് മാത്രം 4,500 ലധികം ഇസ്കൂട്ടറുകളാണ് വിറ്റത്. 2020ല് ഇതേ മാസത്തില് വിറ്റ 399 യൂണിറ്റുകളുടെ പത്തിരട്ടി വര്ധനവ്.